# Mentida

La mentida és l'acció en que l'emissor pretén manifestar com a cert quelcom que considera fals.

## Citacions

* La mentida és com la bola de neu, com més voltes dóna més gran es fa.
       — Martí Luter
* És bastant semblant a una mentida dir veritats que no se senten.
       — Alphonse Karr
* La natura no és tan necessària com la mentida.
    (en francès) La nature nous est nécessaire comme le mensonge.
       — François Mauriac
* La mentida és la rectificació que el cervell sobirà fa a la vida mesquina.
       — Amado Nervo
* La mentida és la religió dels esclaus i dels amos.
       — Màxim Gorki
* Una mentida pot donar la volta al món abans que la veritat no hagi tan sols acabat de vestir-se.
       — Cordell Hull
* Mentir és la forma més simple d'autodefensa.
    (en anglès) Lying is the most simple form of self defense
       — Susan Sontag
* Jo posaria sempre com el símptoma més clar de l'exercici de la llibertat precisament això: no haver de mentir.
       Dietari de prudències, 1982. — Maria Aurèlia Capmany i Farnés
* Sentim un gran plaer quan mentim. Quan fem la mentida creïble, quan seduïm a l'altre, que potser sap que mentim i que ens està demanant que continuem mentint.
       Digues que m'estimes encara que sigui mentida, 1991. — Montserrat Roig i Fransitorra

## Dites populars

* Al preguntador, mentides a ell.
* Cada mentida fa un sopar agre.
* Cantin papers i mentin barbes.
* De qualque cosa surt la mentida.
* Dir mentides, no en fan pagar res.
* Diu les mentides i se les creu.
* Fingir no és mentir.
* La mentida aviat és agafada.
* La mentida mai no aprofita.
    (var.) No mentis, que la mentida mai aprofita.
* La mentida mai sura.
* La mentida mor jove.
* La mentida no envelleix.
* La mentida no té cames.
* La mentida té les cames llargues.
* Les mentides sempre es tornen verí per qui les diu.
* Mentida pura, pecat etern; qui diu mentides, se'n va a l'infern.
* No hi ha dissabte sense sol, ni processó sense llum, ni barco sense bandera, ni llibre sense mentida, ni donzella sense amor, ni viudeta sense plor.
* No hi ha refrany que menti.
* No te'n recordes? Mentida segura.
* Paraula de rei no pot mentir.
* Qui compra i ment, a sa bossa ho sent.
* Qui menteix, se'n penedeix.
* Qui molt xerra, molt ment.
* Qui sempre ment, mai m'enganya.
* Qui vol mentir, gran memòria ha de tenir.
* Rondalles i cançons, mentides són.
* Si vols mentir, digues el sents a dir.
* Si vols mentir, parla del temps.

## Frases fetes

* Amb una mentida vol saber una veritat.
          Ésser una persona que diu una mentida per provocar que l'altre declari una veritat.
* Dir més mentides que una llebre no fa salts.
          Ésser molt mentider.
* Ésser fals com l'ànima de Judes.
    (var.) Mentir com l'ànima de Judes.
          Ésser molt fals, traïdor o mentider.
* Fer mentir algú.
          Fer o demostrar algú que menteix.
* Mentir per la gola.
    (var.) Mentir pel coll.
    (var.) Mentir per la barba.
          Expressions amb què antigament s'indicava intensivament la mentida malèvola.
* Semblar mentida una cosa.
          Semblar (una cosa) que no pugui ésser, no pugui haver estat.
* Tenir edat de mentir.
          Tenir edat suficient per a saber resoldre les pròpis dificultats (Felanitx).

## Referències

* 1 2 3 4 5 6 Arróniz Hidalgo, 1997.
* ↑ «La veritat de Susan Sontag». Catorze [Consulta: 7 febrer 2017].
* ↑ Capmany i Farnés, 1982.
* ↑ Roig i Fransitorra, 1991.
* 1 2 3 4 5 6 7 8 Parés i Puntas, 1999.
* 1 2 3 4 5 Conca, 1988, p. 156.
* 1 2 3 4 5 6 7 8 9 10 11 12 13 14 Alcover, Antoni M.; Moll, Francesc de B. «mentir». A: Diccionari català-valencià-balear. Barcelona: IEC, 2002.
* 1 2 3 4 5 Alcover, Antoni M.; Moll, Francesc de B. «Mentida». A: Diccionari català-valencià-balear. Barcelona: IEC, 2002.
* 1 2 3 4 Amades, 2002.
* 1 2 Alcover, Antoni M.; Moll, Francesc de B. «Judes». A: Diccionari català-valencià-balear. Barcelona: IEC, 2002.
* ↑ «mentida». Diccionari de la llengua catalana de l'IEC. Barcelona : Institut d'Estudis Catalans. [Consulta: 17 juny 2017]

## Bibliografia

* Amades, Joan. Justícia Popular (Ed. facsímil) (en català). Barcelona: Edicions El Mèdol, 2002 (Biblioteca de tradicions populars, núm. 14). ISBN 8495559536.
* Arróniz Hidalgo, José-Guillermo. Diccionari de citacions i frases de renom. Barcelona: Claret, 1997. ISBN 8482971379.
* Capmany i Farnés, Maria Aurèlia. Dietari de prudències. Barcelona: Hogar del Libro, 1982. ISBN 8472791238.
* Conca, Maria (ed.). Els refranys catalans. València: Tres i Quatre, 1988 (L'Estel; 8). ISBN 8475022324.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Roig, Montserrat. Digues que m'estimes encara que sigui mentida. Barcelona: Edicions 62, 1991. ISBN 8429732810.